تورکیه جمهوریتی جمهوررئیسی رجب طیب اردوغان, توناون, پایتخت انقره ده جمهوررئیسلیک مجتمع سیده بولیب اوتگن کابینه ییغیلیشی آرتیدن بیانات بیردی.
اردوغان, 21 ییلده تعلیم و تربیه, ساغلیق نی سقلش, خوفسیزلیک, ترانسپورت, انرژی, تورر جای لر داخل برچه ساحه لر بوییچه قول گه کیریتیلگن موفقیت لرنینگ, تورکیه نینگ کوچی نینگ آرتیب کیتیشی بوییچه اینگ مهم عنصر بولگن لیگینی معلوم قیلدی.
تجارت, صنایع, توریزم, استخدام و تولید کبی برچه ساحه لر بوییچه وضعیت نینگ یخشی ایکن لیگینی بیلدیرگن اردوغان, "صادراتی میز و توریزمی میز, تقریباً هر آی رکورد سویه ده آرتیب بارماقده.  اولکه میز کونساین آرتیب باریاتگن شکلده, خلق ارا سرمایه گذارلرنینگ دقتی نی اوزیگه تارتماقده.  هر اوچره شووده, اولکه میز گه میلیونلب و میلیاردلب دالرلیک سرمایه گذارلیک وعده سی آلماقده میز" دییه قید ایتدی.
اردوغان, سونگّی 20 ییلده, تورکیه نینگ اقتصادی کوچی نی هر ییل اورته چه 5,5 فایز گه و ملی عایدات نی 238 میلیارد دالر دن 1 تریلیون دالر گه آرتیرگن لیکلرینی بیلدیردی.
اردوغان, استخدام نی 19 میلیون دن 32 میلیون گه, صادرات نی 35 میلیارد دالردن 254 میلیارد دالر گه, توریست سانی نی 15 میلیون دن 52 میلیون گه, توریزم عایداتی نی 12 میلیارد دالر دن 46,5 میلیارد دالر گه آرتیرگن لیکلرینی ایسله تیب اوتدی.
جمهوررئیس اردوغان, اوز سوز لرینی, "هر ساحه ده تینگی کورینمه گن موفقیت لر قولگه کیریتیب, حاضرگی وضعیت گه کیلدیک.  نفوسی آرتیاتگن, اونینگ بیلن بیرگه ایش کوچی گه قوشیلش میزانی هم آرتیب باریاتگن تورکیه ده استخدام نینگ آزه لیش اورنیگه آرتیشی, منه شوو موفقیت گه سبب بولدی" شکلیده دوام ایتدیردی.
اولکه نینگ و ملت نینگ هیچ بیر موفقیتی دن اینگ کیچیک بیر شکلده واز کیچیش نینگ بحث موضوعی ایمس لیگی نی بیلدیرگن اردوغان, برقرارلیک, خوفسیزلیک و دوام ایتدیریله آلیش دایره سیده فعالیت لرینی دوام ایتدیره دیگن لیکلرینی معلوم قیلدی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
